Kévin Mayer

U18 ja juunioriklass

Mayer alustas oma sportlaskarjääri 2008. aastal. 2009. aastal tuli Mayer maailmameistriks U18-vanuseklassis, kus ta võitis kulla kaheksavõistlusel ning kogus 6478 punkti. Mayer võitis juuniorite maailmameistrivõistlustel kuldmedali kümnevõistluses, kus ta kogus 7928 punkti. 8000 punktipiiri ületas Mayer 2011 aastal Euroopa juunioride meistrivõistlustel Tallinnas, kus ta võitis kümnevõistluse 8124 punktiga.

U23 ja täiskasvanud

2012 võistles Mayer esimest korda suveolümpiamängudel, kus ta kogus 7952 punkti ja saavutas 15.koha. 2013 võistles ta sise EMil Göteborgis, kus ta võitis hõbemedali uue isikliku rekordiga. 2015 teatas Mayer, et loobub Pekingi MMist, sest teda oli vaevanud tagareie vigastus.
Mayer osales Rio de Janeiro olümpiamängudel 2016. Mayer alustas oma kümnevõistlust hiilgavalt, kui ta jooksis 100 meetris uue rekordi. Kaugust hüppas ta 7 meetrit ja 60 sentimeetrit. Kuulitõuge oli ka tema jaoks tubli tulemus, ta tõukas 15,76 meetrit. See oli tema ainus tulemus kuulitõukes, mis ta kirja sai. Kõrgushüppes tegi ta tulemuse 2 meetrit ja 4 sentimeetrit, hüpates kõrgemale kui Ashton Eaton, kes juhtis kümnevõistlust. Mayer jooksis 400 meetris oma isikliku rekordi 48.28 sekundiga. Teise päeva lõpuks oli Mayer kogunud 4435 ja hoidis neljandat kohta. 110 tõketes jooksis Mayer 14.02 sekundit, tõustes kolmandaks ning lüües sakslase Kai Kazmireki neljandaks. Kettaheites heitis Mayer 46 meetrit ja 78 sentimeetrit. Teivashüpe oli Mayeril suur õnnestumine kui ta hüppas 5 meetrit ja 40 sentimeetritm mis oli tema uus isiklik rekord. Selle hüpega saavutas ta koos Thomas Van Der Plaetseniga alavõidu ning tõstis Mayeri kolmandalt kohalt teisele. Odaviskes viskas ta 64 meetrit ja 4 sentimeetrit. Punkti vahe liidriga oli 41 punkti. Kui Mayer oleks tahtnud esimeseks saada, pidanuks ta tegema elu kiirema jooksu. Seda aga ei juhtunud, tema ajaks tuli 4:25.49, mis oli paar sekundit aeglasem Eatonist. Mayer oli võitnud hõbemedali. 
Eaton teatas karjääri lõpetamisest 2017. aasta jaanuaris, see tähendas, et nüüd oli Mayeri aeg domineerida mitmevõistlust. 
Järgmine suurvõistlus oli Mayeri jaoks 2017 aasta sise-EM Belgradis, kus ta saavutas kulla ning Euroopa rekordi. Ta jooksis 60 m 6.95 sekundit, hüppas kaugust 7.54 meetrit, tõukas kuuli 15,66 meetrit, hüppas kõrgust 2.10 meetrit. Teisel päeval jooksis 60 m tõkkeid 7,88 sekundit, mis oli tema isiklik rekord, hüppas teivashüppes 5.40 ja jooksis 1000 meetrit 2:41.08. Tema punktisumma oli 6479 punkti.
Mayer osales 2017 MM Londonis, kus ta oli kindel favoriit. Ta alustas 100 m jooksus võimsa rekordiga 10.70 sekundit. Kauguses sai ta tulemuseks 7.52, kuuli tõukas ta 15.72 ja läks võistlust juhtima, kõrguses sai ta tulemuseks 2.08. Päeva viimasel alal – 400 m jooksus – tegi järgmise isikliku rekordi 48,26 sekundit. Esimese päeva lõpuks oli tal koos 4478 ning juhtis kümnevõistlust. Teisepäeva esimeses alas tegi ta jälle isikliku rekordi – 110 tõkkejooksus ajaga 13.75. Mayer tegi tugeva tulemuse kettaheites, 47.88 meetrit. Mayeri kõige pingelisem ala oli teivashüpe, kus ta oleks võinud 0 punkti saada ja medalist ilma jääda. Ta pani algkõrguseks 5.10 meetrit, mille ta kolmandal katsel alles ületas. Tema tulemuseks jäi siiski 5.10, kuna edasi ta rohkem ei hüpanud. 5.10 on tema jaoks suht kehv tulemus, Tema isiklik rekord oli 5.40. Mayer viskas oda 66.10 meetrit, alavõidu sai paljude üllatuseks eestlane Janek Õiglane, kes viskas oda 71.73. Mayer lõpetas 1500 m jooksu ajaga 4:36.73 ning lõpptulemuseks oli tal 8768 punkti, millega ta tennis kuldmedali. 
2018 Birminghami sise-MMil oli Mayer jälle kindel suurfavoriit. Ta alustas seitsmevõistlust isikliku rekordiga 60 m jooksus 6,85 sekundit ja kaugushüppes 7.55 meetrit. Kuuli tõukas Mayer 15.67 meetrit. Pärast kuulitõuget läks ta võistlust juhtima. Kõrgushüppes ületas Mayer kõrguse 2.02. Esimese päevaga oli tal kokku 3536 punkti ning juhtis. Teisel päeval jooksis Mayer tõkeid 7.83 sekundit. Teivashüppes pani Mayer algkõrguseks 5 meetrit, mille ta esimesel katsel ületas. Ta jättis 5.10 vahele ja hakkas hüppama 5.20. Sellest kõrgusest ta üle ei saanud ning pidi leppima 5.00 meetriga. Mayer jooksis 1000 meetrit ajaga 2:39.64 ja võitis kuldmedali.   

Enne Berliini EMi oli Mayer suure surve all. Paljud ennustasid uut maailmarekordit. Mayer alustas 100 m jooksus uue isikliku rekordiga 10.64. Katastroofiks kujunes aga kaugushüpe, kui Mayer astus kõigil katsetel üle ja sai nulli. Mayer katkestas Berliini EMi mitmevõistluse.

Isiklik elu

Kévin Mayer sündis 10. veebruaril 1992 Argenteuilis, mis asub Pariisist põhja pool. Ta isa on André Mayer ja ema Carole Mayer. Tal on vennad Thibault, Thomas ja Sébastien. Lapsepõlve veetis ta Rhône'i jõe ääres asuvas La Roche-de-Gluni linnas. 
Mayer alustas sportlaskarjääri kodu lähedal spordiklubis EA Tain-Tournon. Ta treenib aastast 2008 CREPS Montpellieris, tema treeneriks on Bertrand Valcin. Ta on lõpetanud Montpellieri-Sète ülikooli.

Maailmarekord

Pärast Berliini Euroopa meistrivõistlust, kus Mayer jäi kaugushüppes nulliga, otsustas mees võistelda kodupubliku ees Prantsusmaal Talence'is mainekal DecaStari võistlusel. Enne võistlust oli Mayeri isiklik rekord 8834 punkti. 
Mayer alustas võistlust kahe isikliku rekordiga 100 m jooksus 10,55 ja kaugushüppes 7.80. Kuulitõukes näitas jälle head taset ja tõukas täpselt 16 meetrit. Kõrgushüppes sai ta kirja 2.05 ning esimese päeva viimasel alal, 400 meetris 48,42. Viie ala järel oli Mayer kogunud 4563 punkti. Teist päeva alustas Mayer 110 meetri tõkkejooksuga, kus ta sai kirja 13,75. Kettaheites tegi prantslane samuti hea tulemuse, kui heitis 50.54 meetrit. Pärast seitset ala on tal koos 6452 punkti. Prantslane näitas head hüppevormi ka teivashüppes, kus ta ületas kõrguse 5.45, mis oli tema isiklik rekord. Kaheksa alaga on tal koos 7503 punkti. Odaviskes püstitas mees uue isikliku rekordi 71.90. 1500 m jooksis Mayer 4.36,11 . Mayer kogus kokku 9126 punkti, millega ta edestas endist rekordiomanikku Ashton Eatonit, kes sai 2015. aastal Pekingi maailmameistrivõistlustel kokku 9045 punkti.

Mayeri seos Eestiga

Mayer võistles 2011 Tallinnas U20 EMil ning võitis kuldmedali. 2017. aastal võitis Mayer Londonis kuldmedali, eestlane Janek Õiglane sai samal võistluse üllatavalt neljanda koha. Birminghami sise-MMil võitis Mayer kuldmedali, poodiumil oli ta koos eestlase Maicel Uiboga, kes saavutas kolmanda koha.